Mały jězončik

Mały jězončik (Prunella vulgaris) je rostlina ze swójby cycawkowych rostlinow (Lamiaceae). Dalše serbske mjena su brunawka, hłowjace zelo a mrětwowe zelo.

 Wopis 
Mały jězončik je trajne zelo, kotrež docpěwaja wysokosć wot 5 hač 30 cm. Rostlina je rozpjeršenje kosmata a ma nadzemske wuběžki.

 Łopjena 
Łopjena su cyłokromne abo krótko zubate a dołhojće-jejkojte a docpěwaja dołhosć wot 2 hač 4 cm..

 Kćenja 
Kćěje wot junija hač septembra. Módrowioletne abo purpurwioletne kćenja docpěwaja dołhosć wot 0,7 hač 1,6 cm a steja po štyrjoch hač po šesćoch w mutličkach. Krónowe rołka je zrunana. Hornja hubka ma formu helma, mjeztym zo delnja hubka je třidźělna.

Keluch wokoło płodźikow so jenož při włóžosći puknje.

 Stejnišćo 
Rosće na łukach, pastwach, w parkach, na zahrodowych trawnikach, brjohach a lěsnych pućach. Preferuje čerstwe abo włóžne pódy na swětłych stejnišćach.

 Rozšěrjenje 
Rostlina je w Europje rozšěrjena.

 Podobna družina 
 Wulki jězončik (Prunella grandiflora) ma kćenja z dołhosću mjez 2 a 2,5 cm. Jeho horni por łopjenow je wotsunjeny.

 Nóžki 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 312 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 242 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Cycawkowe rostliny